કંપનીના અખબારી નિવેદનમાં આ બાબતે કહેવામાં આવ્યું હતું કે સીબીઆઇને કેટલાક બ્રોકરોએ અને એફએમસીના એક ભૂતપૂર્વ ચેરમેને ગેરમાર્ગે દોરી છે. ખરી રીતે તો બીજાં એક્સચેન્જો લિસ્ટિંગ કરાવવાથી દૂર ભાગી રહ્યાં હતાં એવા સમયે લિસ્ટિંગ કરાવવામાં એમસીએક્સ અગ્રેસર રહ્યું. ડિમ્યુચ્યુઅલાઇઝેશનના નિયમનું પાલન કરવા માટે બીએસઈને એક વર્ષનો અને એનએસઈને બે વર્ષનો સમય આપવામાં આવ્યો હતો. સૌથી જૂની નિયમનકાર સંસ્થા – રિઝર્વ બૅન્કે આ જ માપદંડનું પાલન કરવા માટે કોટક અને યસ બૅન્કને દસ વર્ષનો સમય આપ્યો હતો.